Chalupáři

Chalupári alebo Chalupáři je úspešný 11 dielny česko-slovenský komediálny seriál režiséra Františka Filipa z roku 1975. Dej je zasadený zväčša do prostredia dediny Třešňová (časť deja sa odohráva aj v Prahe) v čase normalizácie, ktorú predstavovala stredočeská obec Višňová.

Hlavné postavy stvárňuje trojica hercov Jiří Sovák, Josef Kemr a Jiřina Bohdalová, ktorá tvorí nenahraditeľnú súčasť života v obci.

Text titulnej piesne Když máš v chalupě orchestrion napísal Zdeněk Borovec a hudbu skomponoval Luboš Fišer. Pieseň bola nahraná a vydaná v roku 1976 v nakladateľstve Supraphon. Naspieval ju Waldemar Matuška, po ktorého emigrácii bola nahradená orchestrálnou verziou. Seriál je s pôvodnou piesňou vysielaný od Nežnej revolúcie.

Náklady na natáčanie seriálu presiahli viac ako 12 miliónov Kčs. Premiéra prvého dielu (v nedeľu 23. novembra 1975) patrí medzi najsledovanejšie premiéry v histórii československých seriálov, sledovalo ju 93 % populácie vo veku od 15 do 70 rokov.

21. júna 2014 sa v obci Višňová konala oslava k 40. výročiu natáčania seriálu. Miesta natáčania tu pripomínajú informačné tabule.

 Postavy 

 Hlavné postavy 

 Evžen Huml (Jiří Sovák) je veľmi vznetlivý, starostlivý a zodpovedný vyšší bývalý kontrolór silnejšej postavy. Má šedivé vlasy, ktoré si češe dozadu. Nosí čierne okuliare s hnedými sklami, čiernu rádiovku, košeľu, béžový sveter a béžové nohavice. Je príkladom osoby výrazne poznačenej svojím povolaním. Aj napriek svojej povahe sa snaží vychádzať s ostatnými ľuďmi. Veľmi slušne komunikuje so ženami. Občas preháňa prísny prístup pri výchove svojho vnuka.
 Bohouš Císař (Josef Kemr) je pokojný, trpezlivý a zručný spolubývajúci, postupne aj najlepší priateľ Evžena Humla a dedinský majster, ktorý si poradí s akýmkoľvek problémom a dokáže opraviť akýkoľvek prístroj a komukoľvek rád pomôže. Najčastejšie nosí zelenú košeľu, hnedú vestu, béžové menčestrové nohavice a béžový rybársky klobúk. Jazdí na mopede Stadion S22 vyrábanom od roku 1957.
 Dáša Fuchsová (Jiřina Bohdalová) je sympatická, vždy usmiata, pracovitá a usilovná priateľka Evžena Humla a Bohouša Cíšařa. Je stredne vysokej chudej postavy. Najčastejšie nosí červené bodkované tričko, čierne nohavice alebo bielo-čierne šaty. Vždy rada pomôže tomu, kto to potrebuje. Na druhej strane nemá problém požiadať o pomoc druhých. Má prehľad o všetkom, čo sa robí v dedine.

 Vedľajšie postavy 

 Alois Krbec (Josef Vinklář) je stredne vysoký so silnejšou postavou a s čiernymi krátkymi vlasmi, zať Evžena Humla, s ktorým často máva konflikty. Zvyčajne nosieva košeľu, hnedú koženú bundu, béžový klobúk a okuliare s čierno-hnedými alebo hnedými sklami. Pracuje v Prahe ako taxikár, má prezývku Siola. Zvykne manipulovať s ostatnými ľuďmi, aby dosiahol svoj cieľ. Aby vyzeral múdro pred svojím synom a šiel mu príkladom, občas si vymýšľa, no ten mu na to vždy príde. Hoci chce, aby sa syn Slávek osamostatnil, nedáva mu možnosť sa realizovať.
 Jarča Krbcová (Jana Hlaváčová) je stredne vysoká a chudá pracovitá dcéra Evžena Humla so svetlohnedými vlnitými vlasmi. Zvykne si obliekať šaty a dlhý kabát. Rada pomôže a poradí druhým ľuďom. Je milujúcou dcérou aj matkou, a tak sa niekedy dostáva s otcom do konfliktu kvôli výchove Slávka.
 Slávek Krbec (Jiří Schmitzer) je chudý a vysoký vnuk Evžena Humla. Najčastejšie nosieva tričko, pruhovaný sveter a čierne nohavice. V rodine je braný ako takmer dospelý muž, ktorý bude mať však problém presadiť sa sám. Radšej sa zdôveruje dedovi než otcovi aj napriek tomu, že dedo je k nemu najprísnejší.
 Karel Mrázek (Josef Větrovec) je predseda JRD v obci Třešňová.
 Tonda Čihák (Vladimír Menšík) je stredne vysoký, priateľský a tvrdohlavý vodič autobusu so silnejšou postavou, s čiernymi vlasmi a s tmavšou pleťou. Vždy nosieva bielu košeľu, kravatu a čierny oblek. V dedine je známy ako sukničkár. Svoju ženu si začne vážiť, až keď príde na to, že by o ňu mohol prísť. Je pomerne agresívny, keď sa rozčúli a spočiatku nie je ochotný si priznať chybu.
 Anička Čiháková (Gabriela Vránová) je milá, pekná, starostlivá a slušná manželka Antonína. Je terčom rôznych klebiet v dedine. Snaží sa manželovi tolerovať správanie aj neveru.
 Karel Voborník (Jaroslav Moučka).
 Marie Voborníková (Věra Tichánková).
 Brabec (Josef Beyvl) je chudý starší muž, ktorý najčastejšie chodí v béžovom saku a v tmavých nohaviciach. Je lenivejší, snaží sa využívať rôzne situácie a manipulovať s ľuďmi. Aj keď schopný hodiť niečo na starosť, je ochotný pomôcť ostatným v dedine.
 Brabcová (Stella Zázvorková) je manželka Brabca s malou silnejšou postavou. Nosí dlhé hnedé vlasy česané dozadu. Máva oblečené šaty s kvietkovanými motívmi, modrú zásteru s bielou dekoráciou a kvietkovanú šatku. Patrí medzi miestne klebetnice.
 Makovec (Josef Hlinomaz).
 Makovcová (Nina Popelíková).
 Vlastička Makovcová (Hana Maciuchová).
 Láďa Brabec (Václav Sloup) je účtovník JRD v obci Třešňová.
 Antonín Balabán (Ilja Prachař) je nižší so silnejšou postavou, priateľ Bohouša Císařa. Najčastejšie nosieva košeľu, kravatu a hnedý oblek. Rád si v akejkoľvek situácii uťahuje z druhých ľudí. Počas života cestoval po svete a žil na voľnej nohe, no postupne od tohto životného štýlu upustil. Prvýkrát sa objavuje v epizóde Náhradník, kedy si zinscenuje vlastný pohreb. Bohouš ho pozve do dediny Třešňová, kde má odlákať pozornosť Dáši Fuchsovej od Evžena Humla.
 Fero (Otto Lackovič) je stredne vysoký, pracovitý poľnohospodár rómskeho pôvodu s čiernymi kučeravými vlasmi, ktorý má dobré vychované deti a je ochotný druhým pomôcť. Najčastejšie nosieva šedé montérky, oranžové tričko a čierne čižmy.
 Aranka (Luba Skořepová) je manželka Fera s dlhými čiernymi kučeravými vlasmi. Najčastejšie nosieva vzorovanú sukňu, oranžové tričko, bielu kvietkovanú šatku, hnedý pruhovaný sveter a náhrdelník s veľkými plastovými korálikmi.
 Marie Bláhová (Růžena Lysenková) je miestna poštárka. Je menšej chudej postavy a má krátke vlasy. Zvyčajne nosieva tmavomodré nohavice, bielu košeľu, tmavomodrý klobúk pre poštárov a hnedú koženú tašku. Patrí medzi miestne klebetnice.
 Josef „Pepa“ Bláha (Josef Čáp) je miestny traktorista.
 Míla Jeřábková (Alena Vránová).
 MUDr. Jiří Motl (Jiří Adamíra).
 Lojza Klásek (František Filipovský) je pražský kamarát Evžena Humla, ktorému pomáha pri hľadaní nového bývania.
 Miluška Mrázková (Mahulena Bočanová).
 redaktor ČST (Josef Bek).
 susedka v paneláku (Darja Hajská).
 Burian (Václav Lohniský) je strážmajster a príslušník VB v Prahe, ktorého Evžen Huml a Alois Klásek navštívia počas prehliadok bytov v Prahe.
 Václav Kotva.
 Božena Böhmová.
 Pišta (Boleslav Skalski) je syn Fera a Aranky.
 Alena Kreuzmannová.
 Jaroslava Tvrzníková.
 Kolinek (Čestmír Řanda).
 Elektrikár (Mirko Musil) je nižší muž so silnejšou postavou, s hnedo-šedivými vlasmi a s malou lysinou, ktorý sa v seriáli objaví v modro-bielom pruhovanom pyžame a v zelenej veste.
 iluzionista (Petr Kostka).
 Marion (Carmen Mayerová) je štíhla a stredne vysoká členka iluzionistického predstavenia s čiernymi vlasmi. Má oblečené strieborné šaty.
 Miriam Chytilová.
 hostinská (Blanka Vikusová).
 hostinský (Pavel Spálený).
 turista (Jindřich Narenta) je britský turista v Prahe.
 harmonikárka (Eva Čadková) je harmonikárka v Pivovare U Fleků.
 predavač v hudobninách (Jiří Lír).
 predavač v rybárni (Karel Smrž).
 predavač v rybárskych potrebách (Robert Vrchota).
 Vítězslav Černý.
 príslušník VB (Vlastimil Hašek) je príslušník VB v obci Třešňová.
 pražský lekár (Josef Patočka).
 obsluha na čerpacej stanici (Ladislav Frej).

 Časti 
 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica  1 11 23. november 1975 31. december 1975 1975 1975 --

 Referencie 

 Externé odkazy 


 Chalupáři na filmoveplatno.cz 

 Zdroj 


Kategória:Česko-slovenské televízne seriály
Kategória:Televízne seriály z roku 1975
Kategória:Komediálne televízne seriály